Выратаванне як ідэя вынікае са змагання паміж Богам і д’яблам. Яно ідзе за душу чалавека. Чалавек атрымаў ад Бога волю — магчымасць свабодна дзейнічаць і парушаць пагадненне з Богам. Воля з’яўляецца такім чынам рухавіком сюжэта. З самім словам Севярынец грае ахвотна: гэта і Пляц Волі, і імя галоўнай гераіні, і слова-паразіт у плыні свядомасці самых розных персанажаў.